JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
ÜRO peaassambleelt Iisraeli-vastased resolutsioonid
Iraan on testinud mitme lõhkepeaga rakette tuumarelvade jaoks
Venemaa pakub end Lähis-Ida rahuvahendajaks
Igaaastast hanukapüha veedetakse tänavu Iisraelis 2.-10. detsembrini.
Juudi kalendri järgi kestab püha
kislevikuu 24. päevast tevetikuu 1. päevani.
Selle kaheksa päeva jooksul meenutatakse makkabite ajal,
poolteist aastasada enne meie ajaarvamist toimunud imet,
kui vaid üheks ööpäevaks mõeldud püha lambiõli
kestis kaheksa päeva.
Püha juurde käib küünlajalg, hanukkija, kus on üheksa küünalt.
Püha ajal süüakse latkesid ehk kartulipannkooke
ja lapsed saavad ka väikeseid kinke.
Tõsisemate asjade juurde -
ÜRO Peaassamblee otsustas oma 30. novembri istungil taas vastu võtta
Iisraeli-vastaseid ja samas Palestiina-meelseid resolutsioone.
Esmalt mõisteti hukka Iisraeli kohalolu Golanil
100 poolt- ja 12 vastuhäälega ning ülejäänud 64 jätsid hääletamata.
Oli märkimisväärne,
et üle pika aja siirdus Suurbritannia USA ja Iisraeli kõrvale
ning hääletas hukkamõistu vastu. Seni on britid kuulekalt EL toetanud.
Peaassamblee määratles illegaalseks ka Iisraeli kohalolu Jeruusalemmas,
väites, et see rikub usuvabadusega seotud seadusi.
Tegelikult oli neid seadusi rikkunud just Jordaania,
kui okupeeris 19 aastat illegaalselt Jeruusalemma idaosa,
sh vanalinna ja Templimäge.
Toona pääsesid neile aladele vaid islamiusulised.
Nüüd, kui paigad on Iisraeli seaduse all,
võivad kõigi uskude esindajad seal vabalt seda harrastada.
Ülejäänud neli resolutsiooni järgisid samas vaimus
selget Iisraeli-vastast joont ja toetasid samas palestiinlaste sihte.
ÜRO peaassamblee resolutsioone ettevalmistanud komisjon
oli kutsunud Templiülikooli professori Marc Lamont Hilli eksperdina
Templimäe juriidilist staatust hindama.
Prof Hill üles oma lõppsõnas teiste Iisraeli-vastaste märkuste kõrval
et ainus lahendus konfliktile on Vaba Palestiina jõest mereni.
Sama hüüdlause, mida palestiinlased on ise pidevalt kasutanud
ja mille leiab nende rahvusharta tekstist.
Prof Hill on ka CNN-i, ühe maailma suurima meediafirma kommentaator.
Kui juhtum avalikuks sai, vallandas CNN prof Hilli koheselt,
tõdedes, et tema avaldused ei esinda CNN poliitikat.
30. novembril tegi Iisrael hävitava õhurünnakute seeria
Kesk- ja Lääne-Süürias asuvate Iraani ja Hezbollah' baaside vastu.
Rünnakud teostati erandlikult vaid lühimaa täppisrakettidega.
Neid oli 15 ja need kõik tabasid sihtmärki.
Ebaametlike andmete järgi hukkus ca 30 sõjaväelast,
kelle seas oli mitmeid kõrgeid Iraani Revolutsioonikaarti ohvitsere
ja Hezbollah' ülemaid.
Pühapäeval, 2. detsembril, tulistas USA armee raskevägi
Ida-Süürias, Deir ez-Zouri provintsis mitmeid Süüria ja Iraani objekte.
Sihtmärkide pihta tulistati ka rakette.
Iisraeli ja USA rünnakud olid ilmselt hoiatuseks Iraanile seoses sellega,
mida USA välisminister Pompeo nädala eest oli teatanud.
Nimelt oli nende luure paljastanud ühegi kahtluseta,
et Iraan on testinud mitme lõhkepeaga ballistilist keskmaaraketti,
mis on täielikult vastuolus
2015. a P5+1 maadega sõlmitud lepinguga
ja rikub samas ka ÜRO Julgeolekunõukogu resolutsiooni 2231
Iisraeli sõjaväeluure andmeil
oli tegu uue Khorramshar-1 MRBM ehk keskmaaraketiga,
mille tegevusraadius ulatub teatud Euroopa osadeni
ning kõikjale Lähis- ja Kesk-Itta.
Khorramshar-1 pole mingi tavaline rakett,
sest suudab kanda ka tuumalõhkepead.
Peaminister Netanyahu lendas kohe Brüsselisse kohtuma Pompeoga
ja arutama kiiresti muutunud olukorda seoses Iraaniga.
Netanyahuga oli kaasas Mossadi juht Yossi Cohen
ja peaministri kantselei julgeolekunõunik Meir Ben Shabbat.
Iisraeli arheoloogid on leidnud ca 2000 a vana pitserisõrmuse,
mis arvatakse olevat kuulunud Juuda tollasele maavalitsejale
Pontius Pilatusele.
Sõrmus leiti juba ca 50 aastat tagasi Heroodiumis
kuningas Herodese matmispaigas tehtud kaevetöödel,
kuid tollal ei osatud sellele erilist tähelepanu pöörata.
Kui vasest pitserisõrmus puhastati, leiti sellelt tekst 'Pilate'
ning kohtu- või valitsustroonile viitav pilt.
Nimi Pontius oli tollal väga tavaline Rooma eesnimi,
kuid perekonnanimi Pilate oli samas väga haruldane.
Pontius Pilatus valitses Juuda maavalitsejana ca 10 aastat,
aastail 26-36 AD
ja mõistis 30. a AD ristisurma Jeesuse Naatsaretlase.
Arheoloogid ei julge siiski öelda,
et see on 100-protsendilise kindlusega Pilatuse sõrmus,
kuid tõendid selle poolt on siiski üsna veenvad.
Veidi üllatavalt kutsus Moskva visiidile kõik kolm Hamasi tippjuhti -
Khaled Mashaali, Ismail Haniyah' ja sõjailse tiiva ülema Yahya Sinwari.
President Putini esindaja mainis,
et tegu on katsega tuua Hamas ja Läänekalda Fatah' kõnelustelauda
ning arutada ühist kõnelustetaktikat
võimalikeks tulevasteks rahukõnelusteks Iisraeliga.
Samale kohtumisele Kremlis on kutsutud ka
Mahmoud Abbasi poliitnõunik Nabil Shaath
ja Palestiina omavalitsuse keskkomitee liikmeid.
President Putin olevat valmis vahendusrolliks
Iisraeli, PO ja Hamasi vahel.
Põhjuseks olevat palestiinlaste vastuseis
USA presidendi Trumpi võimalikule rahuplaanile nimega 'sajandi tehing'.
On väga märkimisväärne,
et kui USA tunnustas Jeruusalemma Iisraeli jagamatuks pealinnaks,
katkesid suhted PO-ga koheselt.
Kuid Venemaa tunnustus Lääne-Jeruusalemmale
Iisraeli pealinnana ei mõjutanud kuidagi
Venemaa suhteid kogu araabiamaailmga.
Tüli on seega selgelt usuline ja seotud eelkõige
Jeruusalemma vanalinna ja Templimäega.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee